Krab pak - Le blog de jude duranty\n<< KREYOLAD 365 Bel poveb kréyol 148 >>\n26 avril 2011 2 26 /04 /avril /2011 15:20\nAn périod nwel, si kochon pa djè trankil le cha, an périod pak, krab pa djè alez kon blez sou la falez. Poveb la ka di « Chak kochon ni sanmdi-yo » mé dimanch ek lendi « tout krab konnet tou-yo » alow manmay la mi yonndé poveb alantou krab.\nDéjapouyonn man ka fè kon an krab sémafot pou di zot sé tibren fot-mwen (sé ma trè grann fot) si ANTILLA pa mété séri poveb-tala déwò pli bonnè. Mé akondi pawol « krab manké yon pié, sa pa opozé’y maché ».\nYo di « dé mal krab pa ka viv adan menm tou » mé fok évité fè gro-koko oben gro-mòdan pas « tout krab ka mò an marinad » oben an barik la.\nAntouléka « fo toujou ou ba krab bien manjé pou ou manjé’y apré ». Ayiti yo di « zo sirik pa ka fè soup » mé fok zot sav « krab maché dan labou pou woch pa tonbé sou do’l » tousa pou di zot évité mové frékantasion mé toujou li kréyol kisiswa ta isi, kréyol Gwadloup , Giyàn ek Ayiti.\nAbo di, abo fè sa red di pa li sé bel poveb-tala tann sa pito : « maya ka ba kayali mal-vant ; magrésa kayali ka manjé maya toujou »\nMenmsi « sé bon tjè krab fè si i pa ni tet » man ba zot yonndé poveb roulé kò-zot adan kon adan an matoutou.